

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

2024.gada 15.augustā  **Noteikumi Nr.6**

(prot. Nr.16, 33.§)

APSTIPRINĀTI

ar Daugavpils valstspilsētas

pašvaldības domes

2024.gada 15.augusta

lēmumu Nr.448

### Noteikumi par Daugavpils valstspilsētas pašvaldības stipendiju piešķiršanu

### Daugavpils Universitātes studējošajiem STEM mācību priekšmetu jomā

**I. Vispārīgie jautājumi**

1. Šo noteikumu mērķis ir veicināt skolotāju STEM mācību priekšmetu jomā piesaisti Daugavpils valstspilsētas pašvaldības (turpmāk – Pašvaldība) dibinātās izglītības iestādēs (turpmāk – Izglītības iestāde).
2. Noteikumi nosaka kārtību, kādā Pašvaldība budžetā paredzēto līdzekļu ietvaros piešķir stipendiju Daugavpils Universitātes (turpmāk – DU) studējošajiem, kuri apgūst profesionālo bakalaura studiju programmu „Skolotājs” pilna laika studijās kādā no STEM mācību priekšmetu apakšprogrammām matemātikā, fizikā, ķīmijā, dabaszinībās, bioloģijā, datorikā, dizainā un tehnoloģijās (turpmāk – Studiju programma) un ir piekrituši pēc DU pabeigšanas vismaz 5 gadus nostrādāt Izglītības iestādē (turpmāk – Noteikumi).
3. Stipendiju fonds tiek veidots no Pašvaldības budžeta līdzekļiem, paredzot 10 studējošajiem stipendijas visam Studiju programmas apguves laikam.
4. Pašvaldības dome, ņemot vērā nepieciešamo skolotāju skaitu STEM priekšmetu jomā, var lemt par stipendiju fonda palielināšanu, veicot grozījumus gadskārtējā Pašvaldības budžetā.

**II. Prasības stipendijas piešķiršanai**

1. Uz stipendiju var pretendēt DU studējošais:
   1. kas uzsāk Studiju programmas apguvi vai jau apgūst Studiju programmu DU;
   2. kam nav akadēmisko parādu vai nesekmīgu vērtējumu un sekmju vidējais svērtais vērtējums par iepriekšējo studiju semestri nav zemāks par 7 ballēm (neattiecas uz pirmā studiju gada studējošajiem rudens semestrī, kam ņem vērā iestājkonkursa punktu summu tajā studiju programmā, kurā studējošais ir imatrikulēts), kas neatrodas akadēmiskajā atvaļinājumā;
   3. kas ir piekritis, parakstot apliecinājumu, pēc Studiju programmas apguves (studiju beigšanas) nodibināt darba tiesiskās attiecības ar Izglītības iestādi un Noteikumos noteikto laiku nostrādāt par skolotāju attiecīgajā mācību priekšmetā/priekšmetos.
2. Darba tiesiskās attiecības ar Izglītības iestādi stipendijas saņēmējam jāuzsāk pēc Studiju programmas apguves (studiju beigšanas) ne vēlāk kā 3 mēnešu laikā un jānostrādā pamatdarbā par skolotāju attiecīgajā mācību priekšmetā/priekšmetos ne mazāk kā 5 gadus.

**III. Kārtība, kādā atlasa studējošos stipendijas saņemšanai**

1. Pieteikumu stipendijas saņemšanai studējošais iesniedz DU.
2. DU nodrošina studējošo atlasi, pamatojoties uz Pašvaldības sniegto informāciju par nepieciešamo skolotāju kvalifikāciju un to skaitu un Noteikumos noteiktajiem nosacījumiem.
3. Informāciju par nepieciešamo skolotāju kvalifikāciju un to skaitu sagatavo Daugavpils pilsētas Izglītības pārvalde.
4. Priekšrocība saņemt stipendiju ir studējošajam, kuram ir augstāks sekmju vidējais svērtais vērtējums.
5. Ja diviem vai vairākiem studējošajiem ir līdzvērtīgi sek­mju rādītāji, priekšrocība ir personai ar invaliditāti, bārenim, studējošajam no trūcīgas vai maznodrošinātas mājsaimniecības, studējošajam no daudzbērnu ģimenes.
6. DU iesniedz Pašvaldībai atlasīto studējošo sarakstu un šādus dokumentus vai to kopijas:
   1. pieteikumu stipendijas saņemšanai (1.pielikums);
   2. informāciju par Studiju programmas apguves izpildi, sekmju izrakstu par iepriekšējo studiju semestri vai izziņu par uzņemšanu Studiju programmas apguvei, ja studijas vēl nav uzsāktas;
   3. apliecinājumu (2. pielikums), ka stipendijas saņēmējs apņemas nodibināt darba tiesiskās attiecības ar Izglītības iestādi pēc Studiju programmas apguves (studiju beigšanas) un nostrādāt Noteikumos noteikto laiku pamatdarbā par skolotāju attiecīgajā mācību priekšmetā/priekšmetos.

**IV. Stipendijas apmērs, piešķiršana, izmaksa**

1. Lēmumu par stipendijas piešķiršanu pieņem Pašvaldības dome.
2. Stipendiju piešķir uz visu Studiju programmas apguves laiku, ja stipendijas saņēmējs izpilda Noteikumu 5.punkta prasības.
3. Stipendijas apmērs ir 200 EUR mēnesī.
4. Stipendija tiek maksāta ne vairāk kā 10 mēnešus gadā (netiek maksāta jūlijā un augustā).
5. Stipendija vienam pretendentam tiek piešķirta par vienu apgūstamo specialitāti.
6. Stipendija tiek piešķirta neatkarīgi no tā, vai studējošais saņem valsts piešķirto stipendiju.
7. Stipendija tiek piešķirta ar to mēnesi, kurā pieņemts Pašvaldības domes lēmums.
8. Par stipendijas izmaksu tiek noslēgts trīspusējs līgums starp Pašvaldību, stipendijas saņēmēju un DU (turpmāk – Līgums).
9. Pašvaldība pārskaita piešķirtās stipendijas DU norēķinu kontā, un DU tās pārskaita stipendijas saņēmējiem Līgumā noteiktajā kartībā un seko Līguma izpildei.
10. Ja studējošais atsakās no Līguma slēgšanas vai stipendijas izmaksa ir izbeigta, stipendija tiek piedāvāta citam studējošajam, kurš atbilst Noteikumu prasībām.

**V.Stipendiju izmaksu apturēšana, atjaunošana un izbeigšana**

1. DU ne vēlāk kā 10 darba dienu laikā informē Pašvaldību, ja iestājies kāds no stipendijas izmaksas apturēšanas, atjaunošanas vai izbeigšanas Noteikumos noteiktais gadījums.
2. Stipendijas izmaksu aptur:
   1. uz vienu semestri, ja stipendijas saņēmējam sekmju vidējais svērtais vērtējums ir zemāks par Noteikumu 5.2.apakšpunktā noteikto;
   2. ja stipendijas saņēmējs atrodas akadēmiskajā atvaļinājumā, kurš nav ilgāks par vienu studiju gadu un kurš nav saistīts ar nesekmīgām studijām;
3. Stipendijas izmaksu atjauno, ja stipendijas saņēmējs atsāk Studiju programmas apguvi pēc Noteikumu 24.2.apakšpunktā minētā atvaļinājuma un par to saņemts attiecīgs iesniegums.
4. Stipendijas izmaksu izbeidz, ja:
   1. stipendijas saņēmējs eksmatrikulēts, neiegūstot noteikto skolotāja kvalifikāciju;
   2. stipendijas saņēmējs sniedzis nepatiesu informāciju;
   3. stipendijas saņēmējs pārkāpj vai nepilda Līguma noteikumus.
5. Pašvaldībai atbilstoši Līgumam ir tiesības atprasīt izmaksāto stipendiju šādos gadījumos:
   1. 100 % apmērā – Noteikumu 26. punktā paredzētajos gadījumos;
   2. 100 % apmērā – ja stipendijas saņēmējs nenodibina darba tiesiskās attiecības ar Izglītības iestādi Noteikumos noteiktajā termiņā, vai izbeidz tās, neievērojot Noteikumos noteikto termiņu, izņemot, ja tas ir no stipendijas saņēmēja neatkarīgu iemeslu dēļ.
6. Stipendijas atmaksa netiek pieprasīta stipendijas saņēmējs nāves gadījumā vai gadījumos, kad veselības stāvokļa dēļ stipendijas saņēmējs ir zaudējis darba spējas un to apliecina ārsta vai citas kompetentas institūcijas atzinums, vai citos īpašos gadījumos, kurus par attaisnojošiem atzinusi Pašvaldības dome.

Daugavpils valstspilsētas pašvaldības

domes priekšsēdētāja 1.vietnieks  *(personīgais paraksts)* A.Vasiļjevs

**1. pielikums**

**IESNIEGUMS STIPENDIJAS SAŅEMŠANAI**

|  |  |
| --- | --- |
| **1.** | **Personīgā informācija** |
|  | Vārds, uzvārds |
|  | Personas kods |
|  | Deklarētā dzīvesvieta |
|  | Tālrunis |
|  | e-pasts |
| **2.** | **Ziņas par studiju programmu, kursu** |
|  | Studiju programmas nosaukums |
|  | Norādīt, kura kursa studējošais |
|  | Iegūstamā specialitāte |
| **3.** | **Pievienotie dokumenti** |
|  | Apliecinājums nodibināt darba tiesiskās attiecības ar Daugavpils valstspilsētas pašvaldības dibināto izglītības iestādi pēc DU studiju beigšanas |
|  | Citi dokumenti. |

Pamatojoties uz iepriekš minētajām ziņām un pievienotajiem dokumentiem, vēlos pretendēt uz Daugavpils valstspilsētas pašvaldības stipendiju, studējot \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ programmā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### Apliecinu, ka visas šajā iesniegumā sniegtās ziņas ir patiesas. Esmu iepazinies/-usies ar Noteikumiem par Daugavpils valstspilsētas pašvaldības stipendiju piešķiršanu Daugavpils Universitātes studējošajiem STEM mācību priekšmetu jomā.

|  |  |  |
| --- | --- | --- |
|  |  |  |
| (Paraksts, paraksta atšifrējums) |  | (Datums) |
|  |  |  |

**2.pielikums**

**APLIECINĀJUMS**

|  |  |  |  |  |
| --- | --- | --- | --- | --- |
| Es, |  | , |  | , |
|  | (personas vārds, uzvārds) |  | (personas kods) |  |

apliecinu, ka esmu iepazinies/-usies ar Daugavpils valstspilsētas pašvaldības domes 2024. gada \_\_.augusta noteikumiem Nr.\_\_\_\_ „Noteikumi par Daugavpils valstspilsētas pašvaldības stipendiju piešķiršanu Daugavpils Universitātes studējošajiem STEM mācību priekšmetu jomā”.

Apņemos Daugavpils valstspilsētas pašvaldības stipendijas piešķiršanas gadījumā apgūt Daugavpils Universitātes studiju programmu \_\_\_\_\_\_\_\_\_\_\_\_\_\_\_\_\_, ne vēlāk kā trīs mēnešu laikā pēc Daugavpils Universitātes studiju pabeigšanas noslēgt darba līgumu ar Daugavpils valstspilsētas pašvaldības dibināto izglītības iestādi (turpmāk – Izglītības iestāde) un nostrādāt pamatdarbā par skolotāju attiecīgajā mācību priekšmetā/priekšmetos Izglītības iestādē ne mazāk kā piecus gadus.

|  |  |  |
| --- | --- | --- |
|  |  |  |
| (Paraksts) |  | (Datums) |

3.pielikums Daugavpils domes 2024.gada \_\_.augusta noteikumiem

„Noteikumi par Daugavpils valstspilsētas pašvaldības stipendiju piešķiršanu

Daugavpils Universitātes studentiem STEM mācību priekšmetu jomā”

**LĪGUMS**

**par pašvaldības stipendijas izmaksu**

**Daugavpils valstpilsētas pašvaldība**, juridiskā adrese: K.Valdemāra iela 1, Daugavpils, reģ.Nr.90000077325 (turpmāk – Pašvaldība), tās izpilddirektores S.Šņepstes personā, kas darbojas uz Daugavpils valstspilsētas pašvaldības domes 2023.gada 27.jūlija saistošo noteikumu Nr.8 „Daugavpils valstspilsētas pašvaldības nolikums” 18.19.apakšpunkta pamata, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,(personas kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), dzīvo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Stipendijas saņēmējs), no otras puses, un

**Daugavpils Universitāte** (turpmāk – DU), reģ.Nr.\_\_\_\_\_\_\_\_\_\_, tās rektora A.Barševska personā, kurš darbojas saskaņā ar DU Satversmi, no trešās puses,

turpmāk katrs atsevišķi un kopā saukti arī Puse/Puses,

pamatojoties uz Daugavpils domes \_\_\_\_\_\_\_\_\_ lēmumu Nr. \_\_\_\_, noslēdz sekojošu līgumu (turpmāk – Līgums):

**I. Līguma priekšmets**

1. Pašvaldība maksā Stipendijas saņēmējam stipendiju, savukārt Stipendijas saņēmējs apņemas apgūt studiju programmu \_\_\_\_\_\_\_\_\_\_\_\_\_\_\_\_ DU (turpmāk – Studiju programma) un pēc Studiju programmas pabeigšanas nostrādāt Pašvaldības dibinātā izglītības iestādē (turpmāk – Izglītības iestāde) vismaz piecus gadus.

**II. Stipendijas apmērs, norēķinu kārtība**

1. Stipendijas apmērs ir 200 EUR mēnesī.
2. Stipendija tiek maksāta ne vairāk kā 10 mēnešus gadā (netiek maksāta jūlijā un augustā), un tā tiek piešķirta neatkarīgi no tā, vai Stipendijas saņēmējs saņem valsts piešķirto stipendiju.
3. Pašvaldība pārskaita stipendiju uz DU norādīto bankas kontu Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ līdz mēneša 10.datumam par tekošo mēnesi.
4. DU pārskaita stipendiju Stipendijas saņēmējam 7 darba dienu laikā pēc stipendijas saņemšanas savā kontā.
5. Par stipendijas saņemšanas dienu Puses atzīst datumu, kad DU ir veikusi pārskaitījumu.

**III. Pašvaldības tiesības un pienākumi**

1. Pašvaldībai ir pienākums pārskaitīt stipendiju Līgumā noteiktajā kārtībā un apjomā.
2. Pašvaldībai ir tiesības:
   1. apturēt stipendijas izmaksu uz vienu semestri, ja Stipendijas saņēmējam sekmju vidējais svērtais vērtējums par iepriekšējo studiju semestri ir zemāks par 7 ballēm;
   2. apturēt stipendijas izmaksu, ja stipendijas saņēmējs atrodas akadēmiskajā atvaļinājumā, kurš nav ilgāks par vienu studiju gadu un kurš nav saistīts ar nesekmīgām studijām;
   3. atjaunot stipendijas izmaksu, ja Stipendijas saņēmējs atsāk Studiju programmas apguvi pēc akadēmiskā atvaļinājuma un par to saņemts attiecīgs iesniegums;
   4. izbeigt stipendijas izmaksu, ja:

8.4.1. Stipendijas saņēmējs ir eksmatrikulēts, neiegūstot noteikto kvalifikāciju;

8.4.2. Stipendijas saņēmējs sniedzis nepatiesu informāciju;

8.4.3. Stipendijas saņēmējs pārkāpj vai nepilda Līguma noteikumus;

* 1. atprasīt izmaksāto stipendiju 100 % apmērā:

8.5.1. Līguma 8.4. punktā paredzētajos gadījumos;

8.5.2. ja Stipendijas saņēmējs nenodibina darba tiesiskās attiecības ar Izglītības iestādi Līgumā noteiktajā termiņā no Stipendijas saņēmēja neatkarīgu iemeslu dēļ;

8.5.3. ja Stipendijas saņēmējs nepilda Līguma 10.3.apakšpunktu no Stipendijas saņēmēja neatkarīgu iemeslu dēļ.

**IV. Stipendijas saņēmēja tiesības un pienākumi**

1. Stipendijas saņēmējam ir tiesības saņemt stipendiju Līgumā noteiktajā apmērā un kārtībā.
2. Stipendijas saņēmēja pienākumi:
   1. sekmīgi apgūt Studiju programmu \_\_\_\_\_\_\_\_\_\_\_\_ un iegūt skolotāja\_\_\_\_\_\_ kvalifikāciju;
   2. ne vēlāk kā 3 (trīs) mēnešu laikā pēc DU pabeigšanas nodibināt darba tiesiskās attiecības ar Izglītības iestādi, vēršoties Daugavpils pilsētas Izglītības pārvaldē;
   3. nostrādāt ne mazāk kā piecus gadus pamatdarbā Izglītības iestādē;
   4. atmaksāt saņemto stipendiju divu gadu laikā, ja nepilda Līguma 10.1.-10.3.apakšpunktā minētos pienākumus.
3. Stipendijas saņēmējs apliecina, ka piekrīt, ka Pašvaldībai un DU ir tiesības Līguma izpildes ietvaros pieprasīt un nodot informāciju, kas noteikta [Fizisko personu datu aizsardzības likumā](https://likumi.lv/ta/id/4042-fizisko-personu-datu-aizsardzibas-likums), Līguma izpildes nodrošināšanai.

**V. DU tiesības un pienākumi**

1. DU:
   1. pārskaita Pašvaldības stipendiju Stipendijas saņēmējam ne vēlāk kā 7 darba dienu laikā pēc stipendijas ieskaitīšanas DU kontā;
   2. seko Līguma izpildei;
   3. informē Pašvaldību par Līguma 8.1.-8.4. apakšpunktā noteiktajiem gadījumiem stipendijas izmaksu apturēšanai, atjaunošanai vai izbeigšanai ne vēlāk kā 10 darba dienu laikā pēc apstākļu iestāšanās.

**VI. Noslēguma noteikumi**

13. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.

14. Visi strīdi un domstarpības tiek risinātas pārrunu ceļā. Ja vienoties nav iespējams, Puses iesniedz strīdu izskatīšanai tiesā saskaņā ar spēkā esošo normatīvo aktu prasībām.

15. Visi grozījumi Līgumā izdarāmi rakstiski, Pusēm savstarpēji vienojoties. Visas vienošanās par līguma grozījumiem, papildinājumiem un izmaiņām kļūst par līguma neatņemamu sastāvdaļu.

16. Pašvaldība var vienpusēji izbeigt Līgumu, ja Stipendijas saņēmējs nepilda tā saistības vai uzņemtās saistības kļūst neizpildāmas, par to desmit dienu iepriekš paziņojot Stipendijas saņēmējam.

17. Puses apliecina, ka Līgumā norādītās adreses un rekvizīti ir patiesi. Ja kādai no Pusēm tiek mainīti rekvizīti (adrese, konta numurs utt.), tā nekavējoties, bet ne vēlāk kā piecu darba dienu laikā, rakstiski par to paziņo otrai Pusei.

18. Līgums sagatavots trijos eksemplāros ar vienādu juridisku spēku. Katra Puse saņem vienu eksemplāru.

**VII. Pušu rekvizīti un paraksti:**

|  |  |
| --- | --- |
| **Pašvaldība:**  **Daugavpils valstspilsētas pašvaldība**  Reģistrācijas Nr. 90000077325  Juridiskā adrese: Krišjāņa Valdemāra ielā 1, Daugavpils, LV-5401  Konts: LV69HABA 00014020 41250  Banka: AS Swedbank  E-pasts: [info@daugavpils.lv](mailto:info@daugavpils.lv)  Izpilddirektore Sabīne Šņepste | **Stipendijas saņēmējs:**  **\_\_\_\_\_\_\_\_\_\_\_\_\_\_\_(vārds, uzvārds)**  **\_\_\_\_\_\_\_\_\_\_\_\_\_\_\_\_\_(personas kods)**  **\_\_\_\_\_\_\_\_\_\_\_\_\_\_\_\_\_\_\_\_\_\_\_(adrese)**  **\_\_\_\_\_\_\_\_\_\_\_\_\_\_\_\_\_ e-pasta adrese)** |

**DU:**

**Daugavpils Universitāte**  
Reģ. Nr. 90000065985  
Vienības ielā 13, Daugavpilī, LV-5400  
Valsts kase, kods: TRELLV22

Konts: LV15TREL9150210000000

Rektors Arvīds Barševskis